CELEX: 62009TN0032
Language: sk
Date: 2009-01-26 00:00:00
Title: Vec T-32/09 P: Odvolanie podané 26. januára 2009 : Luigi Marcuccio proti uzneseniu Súdu pre verejnú službu zo 4. novembra 2008 vo veci F-18/07, Marcuccio/Komisia

21.3.2009   
            
            
               SK
            
            
               Úradný vestník Európskej únie
            
            
               C 69/51
            
         Odvolanie podané 26. januára 2009: Luigi Marcuccio proti uzneseniu Súdu pre verejnú službu zo 4. novembra 2008 vo veci F-18/07, Marcuccio/Komisia
   (Vec T-32/09 P)
   (2009/C 69/111)
   Jazyk konania: taliančina
   Účastníci konania
   
      Odvolateľ: Luigi Marcuccio (Tricase, Taliansko) (v zastúpení: G. Cipressa, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               V každom prípade:
               
                           (A.1)
                        
                        
                           zrušiť v celom rozsahu a bez výnimky napadnuté uznesenie,
                        
                     
                           (A.2)
                        
                        
                           určiť, že žaloba na prvom stupni je v celom rozsahu prípustná.
                        
                     
         
               —
            
            
               Predovšetkým:
               
                           (B.1)
                        
                        
                           vyhovieť v celom rozsahu a bez výnimky návrhu žalobcu uvedenému v žalobe na prvom stupni,
                        
                     
                           (B.2)
                        
                        
                           zaviazať žalovanú na náhradu všetkých trov konania žalobcu v prvostupňovom konaní a v odvolacom konaní,
                        
                     
         
               —
            
            
               alebo subsidiárne:
               
                           (B.3)
                        
                        
                           vrátiť vec Súdu pre verejnú službu v inom rozhodovacom zložení na ďalšie konanie vo veci samej.
                        
                     
         Odvolacie dôvody a hlavné tvrdenia
   Predmetná žaloba smeruje proti uzneseniu Súdu pre verejnú službu zo 4. novembra 2008 vydanému vo veci F-18/07, L. Marcuccio/Komisia, ktoré zamietlo ako zjavne neprípustnú žalobu podanú žalobcom.
   Na podporu svojich návrhov žalobca uvádza tieto dôvody:
   
               —
            
            
               Absolútny nedostatok odôvodnenia tvrdení týkajúcich sa posúdenia oznámenia z 11. októbra 2005, bodu 3 napadnutého uznesenia, žiadosti podľa článku 90 služobného poriadku a následnej uplatniteľnosti, v predmetnej veci, ustanovenia toho istého článku 90 služobného poriadku.
            
         
               —
            
            
               Absolútny nedostatok odôvodnenia tvrdení týkajúcich sa dňa, keď bolo oznámenie z 11. októbra 2005 doručené žalovanej a dňa, keď bolo sporné rozhodnutie vydané.
            
         
               —
            
            
               Nezákonnosť určenia údajnej zjavnej neprípustnosti žaloby na prvom stupni v celom rozsahu.
            
         Absolútny nedostatok odôvodnenia, ako aj absolútny nedostatok šetrenia, vo vzťahu ku dňu predloženia vyjadrenia k žalobe, a vada konania z dôvodu nesplnenia povinnosti neprihliadať na obsah vyjadrenia k žalobe v rozsahu, v akom bolo predložené oneskorene.
   
               —
            
            
               Porušenie zásady spravodlivého súdneho konania, článku 6 Európskeho dohovoru o ľudských právach a článku 47 Charty základných práv Európskej únie.